96 



eller mindre Flokke paa Markerne her i Nærheden eller fly- 

 vende over. 



Hvad der ses paa Foraarstrækket, er dog altid mere spredt 

 og uregelmæssigt; mere regelbundet og i langt større Udstræk- 

 ning viser Trækket sig om Efteraaret, og for Raagen som for 

 Alliken er det Oktober, der er Trækmaaneden. Det er i Maa- 

 nedens første Trediedel, at Raagerne begynder at vise sig, i 

 Dagene fra 3 til 12 Oktober. Saa ses Oktober Maaned igennem 

 en Mængde enten trækkende eller opholdende sig her i Skoven, 

 Parken eller Inddæmningen. Paa Træk ses den navnlig paa 

 kolde, klare Dage, i størst Antal, naar det har været Frostvejr 

 om Natten; de flyver da over, højt eller lavt, i Flokke eller 

 spredt, ofte trækkende samtidig med Alliker og Krager uden dog 

 i Almindelighed at blande sig med dem. Retningen, de trækker 

 over i, er gerne imod Sydvest. Særlig udprægede Trækdage var 

 17 — 20 Oktober 1916, saaledes som jeg har beskrevet det ved 

 Alliken; den sidste Trækdag i Oktober, jeg har iagttaget, er 

 28de (1917). 



Men foruden de Raager, der trækker over paa denne Tid, 

 træffes der mange, der opholder sig her en kortere Stund. Man 

 ser dem i Skoven, i Parken, i Inddæmningen og paa Marken i 

 større og mindre Flokke; i Parken ser man dem oftest i Ege- 

 træerne i Færd med at plukke Agern. De færdes paa denne Tid 

 ofte sammen med Alliker og Krager; særligt i Efteraaret 1909 og 

 1910 var der saa mange, at Dagbogen taler om »Masser« og i 

 »Tusindvis«. Det var ganske mærkeligt i disse to Aar at se, 

 hvorledes Inddæmningen kunde være helt sortplettet af vældige 

 Flokke af Kragefugle, som ikke senere har vist sig i saa store 

 Masser. — Med Udgangen af Oktober forsvinder Raagerne, 

 Trækket ophører, og de Skarer, der findes her, drager bort, men 

 Vintren igennem kan der ses enkelte større og mindre Flokke. 



TORNSKADE (Lanius collyrio). I mine nærmeste Omgivelser, 

 Parken eller Skoven, findes Tornskaden ikke, skønt man skulde 

 synes der var mange velegnede Pladser til den. Men man skal 

 ikke langt bort for at træffe den; gaar man fra Sanatoriet vestpaa, 

 træffes den ved den første Gaard, og rundt om i Tjørnehækkene 

 langs Vejene her i Sognet er den ikke sjælden. Paa Landevejen 

 fra Aastrup Kirke til Faaborg er man om Sommeren sikker paa 

 at træffe den; Hannen sidder da gerne paa Telefontraadene, og 

 der ruger flere Par paa denne Strækning. Som bekendt er Torn- 



